**Verdensdeler**

En verdensdel er et stort geografisk område. Disse baseres i utgangspunktet på [kontinentene](https://no.wikipedia.org/wiki/Kontinent) med [øyene](https://no.wikipedia.org/wiki/%C3%98y) rundt, og [havene](https://no.wikipedia.org/wiki/Hav) som skiller dem. Jorden deles vanligvis inn i syv verdensdeler: [Europa](https://no.wikipedia.org/wiki/Europa), [Asia](https://no.wikipedia.org/wiki/Asia), [Afrika](https://no.wikipedia.org/wiki/Afrika), [Nord-Amerika](https://no.wikipedia.org/wiki/Nord-Amerika), [Sør-Amerika](https://no.wikipedia.org/wiki/S%C3%B8r-Amerika), [Oseania](https://no.wikipedia.org/wiki/Oseania) og Antarktika (Antarktis).

# **Europa**

Europa er den nest minste verdensdelen og har ca. 50 land. Noen er ganske store, og mange er små. Verdens største land, Russland, ligger både i Europa og Asia. Det bor cirka 740 millioner mennesker i Europa. Norge ligger i Europa. Mellom Europa og Afrika ligger Middelhavet. Ved Middelhavet ligger for eksempel Spania, Frankrike, Italia og Tyrkia. Her er det varmt om sommeren, ofte 35 til 40 grader.

# **Asia**

Asia er den største verdensdelen. I Asia bor det også flest mennesker. Det bor mer enn 4 milliarder mennesker i Asia. I Asia er det et veldig høyt fjell som heter Mount Everest. Det er det høyeste fjellet i verden. Det er 8848 meter høyt.

# **Afrika**

Afrika er den nest største verdensdelen. Det bor mer enn 1 milliard mennesker i Afrika. Det er mer enn 50 land i Afrika. Somalia er et land i Afrika. Verdens lengste elv går gjennom Afrika. Den heter Nilen. Den renner gjennom flere land. Nilen er viktig fordi den gir vann til mennesker.

# **Oseania**

Oseania er den minste verdensdelen. Oseania er Australia, New Zealand og mange andre øyer i Stillehavet. Det bor ca. 35 millioner mennesker i Oseania. Mange av de minste landene i verden ligger i Oseania. Australia er det største landet i Oseania. Australia er verdens sjette største land, men det bor bare cirka 23 millioner mennesker i Australia. I Australia kan du for eksempel se kenguru og koala.

# **Sør-Amerika**

I Sør-Amerika bor det cirka 390 millioner mennesker i 12 land. Brasil er det største landet i Sør-Amerika. Noen andre land i Sør-Amerika er Argentina, Chile, Peru og Venezuela. Sør-Amerika har verdens største regnskog. Her er det alltid varmt. I denne regnskogen er også verdens nest lengste elv. Den heter Amazonas.

# **Nord-Amerika**

Nord-Amerika er Canada, USA, Mexico og Mellom-Amerika. Det bor cirka 530 millioner mennesker i Nord-Amerika. Nord-Amerika har to store land: USA og Canada. New York er den største byen i USA, men den er ikke hovedstad. Hovedstaden heter Washington DC. USA har mange store byer.

# **Antarktis**

Antarktis er fellesbetegnelsen på land- og havområdene omkring jordens sørpol. Antarktis er det kaldeste, mest forblåste og tørreste kontinentet på jorda og mennesker kan ikke leve der for alltid.

# **Verdenshavene**

Hav er det sammenhengende vannområdet som skiller kontinentene eller noen del av dette område. Det er fire verdenshav: Atlanterhavet, Det indiske hav, Nordishavet, Stillehavet.

# **Kilder:**

Nina Flem, lærer ved skjoldskole i Bergen, undervisningstekst.